
A Medgyesegyházi Varázserdő Óvoda és Mini Bölcsőde közzétételi listája 
a 2025/2026-os nevelési évben

A Kormány „A nemzeti köznevelésről szóló törvény végrehajtásáról” 
 rendelkező 229/2012. (VIII. 28.) Korm. rendelet (a továbbiakban: Rendelet) 23-24. §-ai (1)-(4) bekezdéseiben foglaltak alapján.
a) Tájékoztató a felvételi lehetőségről:

2011.évi CXC törvény a nemzeti köznevelésről 8. § alapján (1) Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető. (2) A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző - az egyházi és magán fenntartású intézmények esetében a fenntartó - a szülő kérelmére, és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

b) A beiratkozás ideje, az engedélyezett csoportok száma:

Az intézmény fenntartója, Medgyesegyháza Városi Önkormányzata minden évben külön
rendeletben határozza meg az óvodai felvétel időpontját. Amely általában április utolsó előtti vagy április utolsó hete. 
Medgyesegyháza Város Önkormányzata a 2024/2025. nevelési évre vonatkozóan intézményünkben az óvodai beiratkozásra az alábbi időpontokat jelölte ki:

2025. április 29 - április 30-ig.
A mini bölcsődei beiratkozáshoz szükséges anyag továbbra is elérhető a medgyesegyhaza.hu oldalon! A dokumentumok kitöltése után személyesen vagy postai úton történik a jelentkezés.
A 2025/2026-os tanévre:
Az engedélyezett csoportok száma: 5
A maximálisan felvehető gyermekek létszáma: 125 fő

Medgyesegyháza Városi Önkormányzat Képviselő-testülete a 2025. szeptember 30.-án megtartott ülésén 220/2025. (IX.30.) Kt. határozat alapján a Medgyesegyházi Varázserdő Óvoda és Mini Bölcsőde 2025/2026-os nevelési évre vonatkozó Munkatervét elfogadta, amely tartalmazza ezeket az adatokat.
c) Étkezési térítési díjak, és kedvezmények:

Az óvodai ellátás a köznevelési törvény és a Gyvt. rendelkezései szerint ingyenes, az intézmény által nyújtott szolgáltatások közül az étkezés, térítésköteles.

Az egész napos ellátás keretében az óvodában a gyermekeknek napi háromszori étkezést biztosítunk (tízórai, ebéd, uzsonna).
Az egész napos ellátás keretében a bölcsődében a gyermekeknek napi négyszeri étkezést biztosítunk (reggeli, tízórai, ebéd, uzsonna).
A térítési díjat az intézmény fenntartója állapítja meg.

Normatív kedvezmények:

· a Gyvt. 1997. évi XXXI. törvény szerinti gyermekékeztetési normatív kedvezmény igénybevételét az alábbi jogcím alapján kérhetik:

· a rendszeres gyermekvédelmi kedvezményben részesülő családok. Ilyen irányú kérelmét a szülő a lakóhelye, ill. tartózkodási helye szerint illetékes önkormányzathoz nyújthatja be.

· tartósan beteg vagy fogyatékos,

· családjában tartósan beteg vagy fogyatékos gyermeket nevelnek,

· családjában három vagy több gyermeket nevelnek,

· nevelésbe vételét hatóság állapította meg,

· a szülő nyilatkozata alapján a családjában az egy főre jutó jövedelem nem haladja meg a kötelező legkisebb minimálbér személyi jövedelemadóval, munkavállalói, egészségbiztosítási és nyugdíjjárulékkal csökkentett, azaz nettó összegének 130%-át a mindenkori minimálbér függvényében.
Térítési díj:

Óvoda 3x étkezés 875 Ft + 27 % ÁFA Összesen: 1111 Ft
Óvoda:

Tízórai 172 Ft + 27 % ÁFA

Ebéd 548 Ft + 27 % ÁFA

Uzsonna 155 Ft + 27 % ÁFA

Összesen: 875 Ft + 27 % ÁFA

Mini bölcsőde 4 x étkezés 1047 Ft + 27 % ÁFA Összesen: 1330 Ft

Bölcsőde:

Reggeli 172 Ft + 27 % ÁFA

Tízórai 172 Ft +27 % ÁFA

Ebéd 548 Ft + 27 % ÁFA

Uzsonna 155 Ft + 27 % ÁFA

Összesen: 1047 Ft + 27% ÁFA
1. Az intézmény fenntartójának megküldött 2024/2025-ös nevelési év beszámolója: Medgyesegyháza Városi Önkormányzatának Képviselő-testülete 2025. szeptember 30.-i ülésén a Medgyesegyházi Varázserdő Óvoda és Mini Bölcsőde tevékenységének 2024-2025. évi szakmai beszámolóját a 217/2025.(IX. 30.) Kt. határozat alapján elfogadta.

2. A 2025/2026-os tanév munkatervét a Medgyesegyháza Városi Önkormányzat Képviselő-testülete 2025. szeptember 30-i ülésén a 220/2025. (IX.30.) Kt. határozat alapján elfogadta.
d.) a fenntartó nevelési-oktatási intézmény munkájával összefüggő értékelésének nyilvános megállapításai és ideje, a köznevelési alapfeladattal kapcsolatos - nyilvános megállapításokat tartalmazó - vizsgálatok, ellenőrzések felsorolása, ideje, az Állami Számvevőszék ellenőrzéseinek nyilvános megállapításai, egyéb ellenőrzések, vizsgálatok nyilvános megállapításai:
2024. szeptember 10-én, a Békés Vármegyei Kormányhivatal Orosházi Járási Hivatala Népegészségügyi Osztály helyszíni hatósági ellenőrzést tartott a mini bölcsődében.

A vizsgálat kiterjedt a vízadagoló berendezések ellenőrzésére. A jegyzőkönyvben rögzítve lett, hogy további intézkedésre nem került sor.
Iktatószám: BÉK-ÁHI/1152-1/2024. hivatkozva, Medgyesegyháza Városi Önkormányzat (5666 Medgyesegyháza, Kossuth Lajos tér 1.) (a továbbiakban: Önkormányzat) tekintetében, az Önkormányzat központi költségvetésből származó támogatásai 2023. évi elszámolása megalapozottságának, felhasználása jogszerűségének hatósági ellenőrzése tárgyában, az alábbi dokumentumokat adtuk át ellenőrzésre a fenntartóhoz.
2023. évben igénybe vett támogatások a Magyarország 2023. évi központi költségvetéséről szóló 2022. évi XXV. törvény (a továbbiakban: 2023. évi Kvtv.) 2. melléklet szerint: – 1.2.1. Óvodaműködtetési támogatás – 1.2.2. Az óvodában foglalkoztatott pedagógusok átlagbéralapú támogatása – 1.2.3. Kiegészítő támogatás a pedagógusok és a pedagógus szakképzettséggel rendelkező segítők minősítéséből adódó többletkiadásokhoz – 1.2.5. Az óvodában foglalkoztatott pedagógusok nevelőmunkáját közvetlenül segítők átlagbéralapú támogatása – 1.4.1. Intézményi gyermekétkeztetés támogatása – 1.4.2. Szünidei étkeztetés támogatása.

A MÁK az ellenőrzés során átadott dokumentumokat rendeben találta.

A Medgyesegyházi Varázserdő Óvoda és Mini Bölcsőde új mini bölcsődei csoport működési engedélyével kapcsolatos ellenőrzések és vizsgálatok 2025. év elején megtörténtek. Katasztrófavédelem, Kormányhivatal és a Népegészségügyi Osztály vizsgálatai során feltárt hiányosságok pótolva lettek. A működési engedély kiadásra került 2025. március 12-én, megnyílt az új mini bölcsődei csoport. 
2025. május 19-én a Nemzeti Élelmiszerlánc-biztonsági Hivatal Élelmiszer- és Takarmánybiztonsági Igazgatóság az óvoda tálaló konyhájának a minősítése végett tartott helyszíni ellenőrzést. A 2025. évi minősítés eredménye: 92%, azaz 5.
e) Nyitvatartás, jelentősebb események, rendezvények:

2025-2026-os nevelési év

Az első nevelési nap: 2025. szeptember 01. 
Az utolsó nevelési nap: 2026. augusztus 31.

Szervezett tanulási tevékenységek: szeptember 1-május 31.

Nyári napirend szerint: június 1-augusztus 31.

A tevékenységek tervezése a nyári hónapok alatt is folyamatos.

Az óvoda nyitvatartása ennek megfelelően: hétfőtől – péntekig, 6-17 óráig. A mini bőlcsöde hétfőtől-péntekig, 7-17 óráig.

Tanév elején szükséges a szülők körében a reális igények feltérképezése. Ez időn túl az óvoda csak nagyon indokolt esetben láthatja el a gyermekek napközbeni felügyeletét.

Az óvoda, az iskolai őszi, téli és tavaszi szünetek idején, szülői igény alapján, amennyiben szükséges, összevont csoportokkal látjuk el a gyermekek felügyeletét.
Iskolai szünetek időpontja:

Őszi szünet:

 2025. október 23.-tól 2025. november 2.-ig 
Téli szünet:

 2025. december 20.-tól 2026. január 4.-ig
Tavaszi szünet: 
 2026. április 2.-től 2026. április 12.-ig tart.

Munkaszüneti és szombati munkanapok:
· 2025. október 18. (szombati munkanap) az október 24-i pénteket kell ledolgozni
· 2025.október 23. (csütörtökre esik) munkaszüneti nap
· 2025. november 1. (szombat, munkaszüneti nap)
· 2025.december 13. (szombati munkanap) a 24-ét kell ledolgozni
· 2026. január 1. csütörtök: munkaszüneti nap (újév)
· 2026. január 10. (szombati munkanap) a január 2-a pénteket kell ledolgozni
· 2026. március 15. vasárnap: munkaszüneti nap (nemzeti ünnep)

· 2026. április 3-án, péntek: munkaszüneti nap (nagypéntek)

· 2026. április 5-6. vasárnap, hétfő: munkaszüneti nap 

· 2026. május 1. péntek munkaszüneti nap (a munka ünnepe)

· 2026. május 24. vasárnap: munkaszüneti nap (pünkösdi vasárnap)

· 2026. május 25. hétfő: munkaszüneti nap (pünkösdi hétfő)

· 2026. augusztus 20. csütörtök: munkaszüneti nap (az államalapítás ünnepe)
· 2026. augusztus 8-án (szombati munkanap) az augusztus 21. pénteket kell ledolgozni.
Nyári ügyeleti és takarítási rend időpontjai

Hősök úti óvoda: A takarítás várható időpontja: 2026. augusztus 5-től augusztus 27.-ig az óvodában és a Mini Bölcsődében is. 

Ebben az esetben a szülőket tájékoztatjuk, melyik óvoda látja el a felügyeletet.
Tanévnyitó értekezlet: 2026. augusztus 28.

 Ünnepeink, rendezvényeink:
· Egészséghét megszervezése
· Medgyesegyházi Varázserdő Óvoda születésnapjának megünneplése
· Hulladékgyűjtés
· Gyalog vagy kerékpárral járok oviba
· Családi délután
· Mikulás
· Adventi készülődés
· Karácsony
· Nyílt ünnep
· Farsang
· Jótékonysági Óvodabál
· Március 15.
· Nemzeti ünnep
· Húsvét
· Nyílt nap az óvodában
· Anyák napja
· Gyermeknap
· Évzáró, iskolába menők búcsúztatása
f) A szervezeti működési szabályzat, a házirend, pedagógiai program megtalálható:

Az intézmény székhelyén a vezetői irodában írásos dokumentum formájában, illetve elektronikus formában az intézmény honlapján megtalálható. (http://medgyesegyhaza.hu/index.php?page=menupont&oldal=389&hider=389)
g) Az intézményben foglalkoztatott óvodapedagógusok, nevelő munkát segítők száma,

végzettsége, óvodai csoportok száma és létszáma.

Óvodapedagógus álláshely 11 fő, jelenleg 11 fő a betöltött, ebből főfelsőfokú vagy főiskolai végzettségű 11 fő, ebből 3 fő szakvizsgával rendelkező óvodapedagógus.

1fő: gyógytestnevelés, fejlesztőpedagógus (TSMT terapeuta),
1fő: gyógypedagógus,

2 fő: közoktatás vezetői,
A nevelőmunkát segítő alkalmazottak, 5 fő szakképzett dajka, 1 fő óvodatitkár és 1 fő

pedagógiai asszisztens, 1 fő konyhai kisegítő.
Csoportok beosztása, októberi létszáma:

Az intézmény 1 feladat ellátási helyén 5 óvodai csoportban foglalkoznak a gyermekekkel.
Medgyesegyháza, Hősök utca 2:

Törpe csoport: 22 fő

Pillangó csoport: 20 fő

Maci csoport: 22 fő

Manó csoport: 20 fő

Méhecske csoport: 20 fő

Összesen: 104 fő

Medgyesegyháza, 2025. október 20.
Varga Jánosné 
    Főigazgató
